Працуючы ў Адміністрацыі Прэзідэнта Рэспублікі Беларусь, Пётр Пятровіч падтрымліваў цесную сувязь з аграрнай навукай. Паводле яго прапаноў распрацавана сістэма перспектыўных машын для рэалізацыі інавацыйных тэхналогій вытворчасці асноўных відаў прадукцыі раслінаводства, жывёлагадоўлі і птушкагадоўлі на 2011 – 2015 гады. Ён прыняў актыўны ўдзел у падрыхтоўцы Дзяржаўнай праграмы адраджэння і развіцця вёскі на 2005 – 2010 гады, Дзяржаўнай праграмы ўстойлівага развіцця вёскі на 2011 – 2015 гады. З чэрвеня 2014 года П. Казакевіч працуе на пасадзе намесніка Старшыні Прэзідыума НАН Беларусі.